turjo4nis/wikipedia-bn-dump-20250701 huggingface dataset:
সিসি স্পেসেক

ম্যারি এলিজাবেথ "সিসি" স্পেসেক (; উচ্চারণ:/ˈspeɪsɛk/; জন্ম: ২৫ ডিসেম্বর ১৯৪৯) হলেন একজন মার্কিন অভিনেত্রী ও গায়িকা। কর্মজীবনে তিনি একটি একাডেমি পুরস্কার, তিনটি গোল্ডেন গ্লোব পুরস্কার, দুটি ক্রিটিকস চয়েস চলচ্চিত্র পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন এবং চারটি বাফটা পুরস্কার, তিনটি প্রাইমটাইম এমি পুরস্কার ও একটি গ্র্যামি পুরস্কারের মনোনয়ন লাভ করেন।

স্পেসেক ব্রায়ান ডা পালমার ক্যারি (১৯৭৬) ছবিতে ক্যারি হোয়াইট চরিত্রে অভিনয় করে সুখ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। ওয়েলকাম টু এল.এ. (১৯৭৬) ও রবার্ট আল্টম্যানের থ্রি উইমেন (১৯৭৭)-এর মত সমাদৃত চলচ্চিত্রে অভিনয়ের পর তিনি কোল মাইনার্স ডটার (১৯৮০) চলচ্চিত্রে লরেটা লিন চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অন্যান্য অস্কারের মনোনয়ন আসে মিসিং (১৯৮২), দ্য রিভার (১৯৮৪), ক্রাইমস অব দ্য হার্ট (১৯৮৬) ও ইন দ্য বেডরুম (২০০১) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল র‍্যাজেডি ম্যান (১৯৮১), জেএফকে (১৯৯১), অ্যাফ্লিকশন (১৯৯৭), দ্য স্ট্রেইট স্টোরি (১৯৯৯), টাক এভারলাস্টিং (২০০২), নাইন লাইভস (২০০৫), দ্য হেল্প (২০১১), এবং দ্য ওল্ড ম্যান অ্যান্ড দ্য গান (২০১৮)। স্পেসেক টেলিভিশনে দ্য গুড ওল্ড বয়েজ (১৯৯৫), লাস্ট কল (২০০২) ও বিগ লাভ (২০১১)-এ অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তিনি নেটফ্লিক্সের থ্রিলার ধারাবাহিক ব্লাডলাইন (২০১৫-২০১৭)-এ স্যালি রেবার্ন চরিত্রে অভিনয় করেন। ২০১৮ সাল থেকে তাকে হুলুর মনস্তাত্ত্বিক ভীতিপ্রদ ওয়েব ধারবাহিক ক্যাসল রক-এ রুথ ডিভার চরিত্রে শ্রেষ্ঠাংশে অভিনয় করতে দেখা যাচ্ছে।

তথ্যসূত্র

বহিঃসংযোগ

 

১৯৪৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
চেক বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
পোলীয় বংশোদ্ভূত মার্কিন ব্যক্তি
অ্যাক্টর্স স্টুডিওর অভিনয়শিল্পী
টেক্সাসের অভিনেত্রী
টেক্সাসের গীতিকার
মার্কিন কান্ট্রি গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটেলাইট পুরস্কার বিজয়ী
আটলান্টিক রেকর্ডসের শিল্পী
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
গ্নুনেট

গ্নুনেট () বিকেন্দ্রিক, পিয়ার-টু-পিয়ার নেটওয়ার্কিঙের জন্যে সফটওয়্যার ফ্রেমওয়ার্ক এবং প্রাতিষ্ঠানিক গ্নু প্যাকেজ। এ ফ্রেমওয়ার্ক লিংক এনক্রিপশন, পিয়ার ডিস্কভারি, রিসোর্স লোকেশন, অনেকগুলো ট্রান্সপোর্টের মাধ্যমে যোগাযোগ (যেমন টিসিপি, ইউডিপি, এইচটিটিপি, এইচটিটিপিএস) এবং রাউটিং, মাল্টিকাস্ট ও নেটওয়ার্ক সাইজ এস্টিমেশনের জন্যে অন্যান্য প্রাথমিক পিয়ার-টু-পিয়ার অ্যালগরিদম ধারণ করে।

গ্নুনেটের প্রাথমিক নেটওয়ার্ক টপোলজি হলো মেশ নেটওয়ার্ক। গ্নুনেটে ডিস্ট্রিবিউটেড হ্যাশ টেবল (ডিএইচটি) অন্তর্ভুক্ত রয়েছে যেটি ক্যাডেমলিয়ার একটি এলোমেলো সংস্করণ। গ্নুনেট ফ্রেন্ড-টু-ফ্রেন্ড টপোলজি অপশনও প্রদান করে শুধুমাত্র ব্যবহারকারী বিশ্বস্ত বন্ধুদের মধ্যে সংযোগ সীমাবদ্ধ করে দিতে। ব্যবহারকারীর বন্ধুগণের বন্ধু পরোক্ষভাবে ব্যবহারকারীদের কম্পিউটারের সাথে ফাইল আদান-প্রদান করতে পারে, কখনও এর আইপি ঠিকানা সরাসরি ব্যবহার না করেই।

তথ্যসূত্র

বহিঃসংযোগ 
 

গ্নু প্রকল্পের সফটওয়্যার
মুক্ত সফটওয়্যার
বেনামী নেটওয়ার্ক
ক্রস-প্ল্যাটফর্ম মুক্ত সফটওয়্যার
জেমা ব্যান্ডেড এক

জেমা ব্যান্ডেড এক বা ব্যান্ডেড এক (বৈজ্ঞানিক নাম: Halpe zema (Hewitson)) ‘হেসপেরায়িডি’ (Hespaeriidae) বা স্কিপারস (Skippers) গোত্র ও 'হেসপেরায়িনি'(Hesperiinae) উপ-গোত্রের অন্তর্ভুক্ত ছোট আকৃতির প্রজাপতি।

আকার 
জেমা ব্যান্ডেড এক এর প্রসারিত অবস্থায় ডানার আকার ৩২-৩৫ মিলিমিটার দৈর্ঘ্যের হয়।

উপপ্রজাতি  
ভারতে প্রাপ্ত জেমা ব্যান্ডেড এক এর উপপ্রজাতি হল-
 Halpe zema zema Hewitson, 1877 – Sikkim Zema Banded Ace

বিস্তার 
ভারতে দার্জিলিং, সিকিম থেকে অরুণাচল প্রদেশ ও উত্তর পূর্ব ভারত এবং মায়ানমার এর বিভিন্ন অঞ্চলে এদের দেখা যায়।

বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল : ডানার উপরিতল কালচে ও লালচে (rufous) বাদামি বর্নের।  সামনের ডানায় ৬ টি বিভিন্ন আকৃতির ছোট ও সাদা অর্ধ-স্বচ্ছ  ডিসকাল ছোপ এবং সেল-এর বহিঃপ্রান্তে  একটি ছোট সাদা ছোপ বর্তমান। পিছনের ডানার নিম্নতলের  ডিসকাল বন্ধনীটি সচ্ছতার কারণে উপরিতলে অস্পষ্টভাবে দৃশ্যমান।

ডানার নিম্নতল : ডানার নিম্নতলের রঙ কমলা-হলুদ ও বাদামীতে মেশানো।  সামনের ডানায় শীর্ষভাগে (apex) একসারি সাদা সাব-মার্জিনাল ছোপ চোখে পরে। সামনের ডানার উপরিতলের ডিসকাল ছোপগুলি ও সেল-এর অন্তর্গত ছোপটি সচ্ছতার কারণে নিম্নতলে অস্পষ্টভাবে দৃশ্যমান।

পিছনের ডানায় শীর্ষভাগ (apex) থেকে ১ নং শিরা পর্যন্ত উল্লম্বভাবে বিস্তৃত একটি সুস্পষ্ট ও চওড়া সাদা বা ফ্যাকাশে হলুদ ডিসকাল বন্ধনী বর্তমান। উক্ত বন্ধনীটির ভিতরের কিনারা নিয়মিতভাবে বক্র ও ঢেউ খেলানো এবং বাইরের দিকের কিনারা তীক্ষ্ণভাবে খাঁজকাটা (dentated) বা  বিকীর্ণ।  পিছনের ডানায় কোনো প্রান্তিক (merginal) ছোপ দেখা যায় না। উভয় ডানার নিম্নতলে কোস্টা ও বেসাল বা গোড়ার অংশ ঘনভাবে এবং অন্যান্য অংশ হালকাভাবে কমলা-হলুদ আঁশে ছাওয়া।

স্ত্রী ও পুরুষ নমুনা প্রায় অনুরূপ।  পুরুষ নমুনায় সামনের ডানার উপরিতলে একটি কালচে মার্কা (brand) দেখা যায়। স্ত্রী নমুনায় অনেক ক্ষেত্রে সামনের ডানার উপরিতলে ১বি (1b) শিরামধ্যে (inter- space) ঈষদ  পীতাভ ছোপ (buff spot) চোখে পরে।

আচরণ 
এই প্রজাতি দ্রুত উড়ান বিশিষ্ট। সাধারণতঃ জঙ্গলের ফাঁকা জায়গায় উজ্জ্বল সূর্যকিরণে এদের উড়তে ও পাতায় বা ডালে বসতে দেখা যায়।  কম উচ্চতাসম্পন্ন পাহাড়ি জঙ্গলে ফাঁকা জায়গায় ঝর্ণার কিনারে নিচু ঝোপঝাড় ও  ডালপালা এদের খুব পছন্দের জায়গা। পাথরের বা মাটির ভিজে ছোপ ও পশু-পাখির বিষ্ঠার উপর এদের প্রায়শই ডানা খুলে বা ভাঁজ করে বসে থাকতে লক্ষ্য করা যায়। স্ত্রী নমুনার দর্শন মেলে কদাচিৎ।

তথ্যসূত্র 

ভারতের প্রজাপতি
আসামে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
রিদমবক্স (অডিও প্লেয়ার)

রিদমবক্স () একটি ফ্রি ও ওপেন সোর্স অডিও প্লেয়ার যেটি ডিজিটাল অডিও ফাইল চালায় ও ব্যবস্থাপনা করে।  রিদমবক্স জিস্ট্রিমার মিডিয়া ফ্রেমওয়ার্ক ব্যবহার করে গ্নোম ডেস্কটপ পরিবেশের অধীনে কাজ করার জন্যে ডিজাইন করা হয়েছে। তবে অন্য ডেস্কটপ পরিবেশের সাথেও এটি কাজ করে।

রিদমবক্স ফেডোরা, উবুন্টু ১২.০৪ এলটিএস সংস্করণ থেকে, এবং ১৮.১ সংস্করণ থেকে লিনাক্স মিন্টের ডিফল্ট অডিও প্লেয়ার।

তথ্যসূত্র

বহিঃসংযোগ

রিদমবক্স ওয়েবসাইট

২০০১-এর সফটওয়্যার
মুক্ত অডিও সফটওয়্যার
মুক্ত মিডিয়া প্লেয়ার
গ্নোম অ্যাপলিকেশন
লিনাক্স সফটওয়্যার
আল আইন ফুটবল ক্লাব

আল আইন ফুটবল ক্লাব (; আরবি বর্ণান্তরণ: নাদি আল-আইন) অথবা আল-আইন এফসি অথবা কেবল আল-আইন হচ্ছে একটি পেশাদার ফুটবল দল, যেটি সংযুক্ত আরব আমিরাতের আবুধাবির আল আইন শহরে অবস্থিত। এটি একটি বহু-ক্রীড়াভিত্তিক ক্লাব আল আইন খেলাধুলা এবং সাংস্কৃতিক ক্লাবের () বেশ কয়েকটি খেলাধুলা বিভাগের মধ্যে একটি, যেটি সংক্ষিপ্তভাবে আল আইন এসসিসি নামেও পরিচিত।

এই ক্লাবটি আল আইনের খেলোয়াড়, বাহরাইনী গ্রুপ অব এক্সচেঞ্জ স্টুডেন্টস এবং সংযুক্ত আরব আমিরাতে কর্মরত সুদানের সম্প্রদায় দ্বারা প্রতিষ্ঠিত হয়েছিল।

আল আইন হচ্ছে সংযুক্ত আরব আমিরাতের সবচেয়ে সফল ক্লাব। ক্লাবটি বেশিরভাগ টুর্নামেন্টের শিরোপা (মোট ৩২টি) নিয়ে দল হিসেবে দ্রুত সারা দেশে জনপ্রিয়তা ও স্বীকৃতি লাভ করেছিল। এপর্যন্ত আল আইন ১৩টি ইউএইএ প্রো-লীগ, ৬টি রাষ্ট্রপতি কাপ, ৩টি ফেডারেশন কাপ, ১টি আরবীয় উপসাগরীয় কাপ, ৫টি সুপার কাপ, ২টি আবুধাবি চ্যাম্পিয়নশিপ কাপ, ১টি যৌথ লীগ কাপ, এমিরাতি-মরক্কো সুপার কাপ, উপসাগরীয় অঞ্চল ক্লাব চ্যাম্পিয়ন্স কাপ এবং এএফসি চ্যাম্পিয়নস লীগ শিরোপ জয়লাভ করেছে। এই ক্লাবটি এএফসি চ্যাম্পিয়নস লীগ জয়ী সংযুক্ত আরব আমিরাতের প্রথম এবং একমাত্র দল।

সর্বোচ্চ গোলদাতা 
নোট: সকল প্রতিযোগিতায় গোল গণনা করা হয়েছে।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট
 ইউএই এবারিয়ান গালফ লীগের ওয়েবসাইটে আল আইন ফুটবল ক্লাব

 
১৯৬৮-এ প্রতিষ্ঠিত ফুটবল ক্লাব
সংযুক্ত আরব আমিরাতের ফুটবল ক্লাব
এএফসি চ্যাম্পিয়নস লিগ বিজয়ী
একাব্বর হোসেন

একাব্বর হোসেন (১২ জুলাই ১৯৫৬ – ১৬ নভেম্বর ২০২১) বাংলাদেশের রাজনীতিবিদ যিনি টাঙ্গাইল-৭ আসনের পরপর চারবার নির্বাচিত সংসদ সদস্য ছিলেন।

প্রাথমিক জীবন 
একাব্বর হোসেন ১২ জুলাই ১৯৫৬ সালে টাঙ্গাইলের মির্জাপুরের পোষ্টকামুরী গ্রামে জন্ম গ্রহণ করেন। তার পিতার নাম ওয়াজউদ্দিন এবং মাতার রেজিয়া বেগম। সরকারী তিতুমীর কলেজে তিনি লেখাপড়া করেন। তিনি ১৯৭৭ সালে ঢাকা বিশ্ববিদ্যালয় থেকে বিএসএস সম্মান ও ১৯৭৮ সালে এমএসএস ডিগ্রী অর্জন করেন।

তার স্ত্রী ঝর্ণা হোসেন। এই দম্পতীর এক ছেলে তাহরীম হোসেন সীমান্ত ও দুই মেয়ে।

রাজনৈতিক জীবন 
তিনি ছাত্রজীবন থেকে ছাত্রলীগের রাজনীতির সাথে জড়িত হন। ১৯৭৩ সালে সরকারী তিতুমীর কলেজে পড়াকালীন সময়ে কলেজ শাখা ছাত্রলীগের সাধারণ সম্পাদকের দায়িত্ব পালন করেন। পরে ১৯৭৬ সালে ঢাকা বিশ্ববিদ্যালয়ের মহসীন হল শাখা ছাত্রলীগের সাধারণ সম্পাদক এবং ১৯৭৮ সালে একই হল শাখা ছাত্রলীগের সভাপতির দায়িত্ব পালন করেন।

তিনি মির্জাপুর উপজেলা কেন্দ্রীয় সমবায় সমিতির তিনবার সভাপতির দায়িত্ব পালন করেন। ১৯৯০ সালে তিনি মির্জাপুর উপজেলা পরিষদের চেয়ারম্যান নির্বাচিত হন। তিনি মির্জাপুর উপজেলা আওয়ামী লীগের সাধারণ সম্পাদকের দায়িত্ব পালন করেন।

২০০১ সালে তিনি অষ্টম জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে টাঙ্গাইল-৭ আসন থেকে সংসদ সদস্য হিসেবে নির্বাচিত হন। পরে ২০০৮, ২০১৪ ও ২০১৮ সালে অনুষ্ঠিত নবম, দশম ও একাদশ জাতীয় সংসদ নির্বাচনে আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন।

তিনি জাতীয় সংসদে সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সভাপতি এবং ভূমি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

মৃত্যু 
একাব্বর হোসেন ১৬ নভেম্বর ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। তাকে পোষ্টকামুরী নিজ গ্রামের বাড়ির পারিবারিক কবরস্থানে সমাহিত করা হয়।

তথ্যসূত্র 

১৯৫৬-এ জন্ম
২০২১-এ মৃত্যু
সরকারি তিতুমীর কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
টাঙ্গাইল জেলার রাজনীতিবিদ
বাংলাদেশ আওয়ামী লীগের রাজনীতিবিদ
অষ্টম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
টাঙ্গাইল জেলার ব্যক্তি
উপজেলা পরিষদের চেয়ারম্যান
শওকত মোমেন শাহজাহান

শওকত মোমেন শাহজাহান (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য    নির্বাচিত হন।

প্রাথমিক জীবন
শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য।

রাজনৈতিক জীবন
শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন।

মৃত্যু
শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়।

তথ্যসূত্র

১৯৫১-এ জন্ম
২০১৪-এ মৃত্যু
টাঙ্গাইল জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
সপ্তম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
রাইনার ভের্নার ফাসবিন্ডার

রাইনার ভের্নার ফাসবিন্ডার (জার্মান: [ˈʁaɪ̯nɐ ˈvɛɐ̯nɐ ˈfasˌbɪndɐ]; ৩১ মে ১৯৪৫ - ১০ জুন ১৯৮২) ছিলেন একজন পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। তাকে নব্য জার্মান চলচ্চিত্র আন্দোলনের পুরোধা ব্যক্তিত্ব ও অনুঘটক হিসেবে গণ্য করা হয়।

তার প্রথম পূর্ণদৈর্ঘ্য চলচ্চিত্র গ্যাংস্টারধর্মী লাভ ইজ কোল্ডার দ্যান ডেথ (১৯৬৯) বার্লিন আন্তর্জাতিক চলচ্চিত্র উৎসবে মিশ্র প্রতিক্রিয়া লাভ করে। তার পরের কর্ম কাৎজেলমাখের (১৯৬৯) সমালোচকদের কাছ থেকে অল্প প্রশংসা লাভ করে এবং মানহাইম-হাইডেলবার্গ আন্তর্জাতিক চলচ্চিত্র উৎসবে প্রদর্শনের পর পাঁচটি বিভাগে পুরস্কৃত হয়। তার পরবর্তী চলচ্চিত্রগুলো হল বিতর্কিত পাইওনিয়ার্স ইন ইঙ্গোলস্টাট (১৯৭১) ও মানুষের অসভ্যতা নিয়ে নির্মিত উইটি (১৯৭১)।

তার প্রথম ব্যবসাসফল কাজ হল দ্য মারচেন্ট অব ফোর সিজনস (১৯৭২) এবং আন্তর্জাতিক অঙ্গনে সফল কাজ আলি: ফিয়ার ইটস দ্য সোল (১৯৭৪), দুটি ছবিই সমকালীন সমালোচকদের চোখে সেরা কাজ হিসেবে বিবেচিত। ফাসবিন্ডারের সবচেয়ে সফল কাজ হল দ্য ম্যারিজ অব মারিয়া ব্রাউন (১৯৭৯)। এতে দ্বিতীয় বিশ্বযুদ্ধের ব্যাপ্তির ফলে একজন জার্মান নারীর উত্থান-পতনের চিত্র তুলে ধরা হয়েছে। তার অন্যান্য উল্লেখযোগ্য চলচ্চিত্রসমূহ হল দ্য বিটার টিয়ারস অব পেট্রা ফন কান্ট (১৯৭২), ফক্স অ্যান্ড হিজ ফ্রেন্ডস (১৯৭৫), স্যাটান্‌স ব্রিউ (১৯৭৬), এবং কোয়েরেল (১৯৮২), সবকয়টি চলচ্চিত্র গে ও লেসবিয়ান বিষয়বস্তুর উপর নির্মিত।

তথ্যসূত্র

বহিঃসংযোগ
 
 

১৯৪৫-এ জন্ম
১৯৮২-এ মৃত্যু
২০শ শতাব্দীর জার্মান অভিনেতা
২০শ শতাব্দীর জার্মান নাট্যকার
উভকামী অভিনেতা
জার্মান চলচ্চিত্র অভিনেতা
জার্মান চলচ্চিত্র পরিচালক
জার্মান চিত্রনাট্যকার
জার্মান টেলিভিশন অভিনেতা
জার্মান নাট্যকার
জার্মান মঞ্চ অভিনেতা
জার্মান মঞ্চ পরিচালক
২০শ শতাব্দীর চিত্রনাট্যকার
এলজিবিটিকিউ পরিচালক
ইংরেজি ভাষার চলচ্চিত্র পরিচালক
জার্মান চলচ্চিত্র প্রযোজক
জার্মান টেলিভিশন পরিচালক
গয়েশ্বর চন্দ্র রায়

বাবু গয়েশ্বর চন্দ্র রায় বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন।

প্রারম্ভিক জীবন
গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।

রাজনৈতিক জীবন
গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন।

২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন।

তথ্যসূত্র

জীবিত ব্যক্তি
১৯৫১-এ জন্ম
ঢাকা জেলার ব্যক্তি
বাংলাদেশী হিন্দু
ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
খালেদা জিয়ার প্রথম মন্ত্রিসভার সদস্য
বাংলাদেশের সাবেক প্রতিমন্ত্রী
গুনজা, ক্রোয়েশিয়া

গুনজা হলো ক্রোয়েশিয়ায় অবস্থিত একটি গ্রাম।

২০১১ সালের আদমশুমারি অনুযায়ী, এর জনসংখ্যা ছিল ৪,২৬৭ জন। যাদের ৫৭.১৩% ক্রোয়াট, ৩৪.৬৯% বসনিয়াক, এবং ৩.৩২% সার্ব বলে নিজেদের ঘোষণা দিয়েছে। বসনিয়ায় যুদ্ধের সময় 
ব্রকোর বহু মুসলিম এবং ক্রোয়াট  অধিবাসী গুনজায় আশ্রয় নেয়। গুনজায় একটি মসজিদ আছে, যা ক্রোয়েশিয়ার স্বল্পসংখ্যক মসজিদগুলোর একটি। ১৮ শতকে পূর্ব বসনিয়া থেকে আগত লোকদের মাধ্যমে এখানে বসতি গড়ে উঠেছিল।

২০১৪ সালে দক্ষিণ-পূর্ব ইউরোপে বন্যায় গুনজা মারাত্মকভাবে ক্ষতিগ্রস্ত হয়। বন্যার ফলে আনুমানিক €৫০ মিলিয়ন ইউরোর সম্পত্তি বিনষ্ট হয়।

তথ্যসূত্র

ক্রোয়েশিয়ার গ্রাম
উল্‌ম গির্জা

উল্‌ম গির্জা বেলেন-উল্টেমেগ্গ (জার্মানি) রাজ্য উলম শহরে অবস্থিত একটি লুথারান গির্জা। বার্সেলোনা স্পেনের সাগরদা ফ্যামিলিয়া শেষ হওয়ার আগ পর্যন্ত এটিই বিশ্বের সবচেয়ে লম্বা স্থাপন ছিলো এবং বিংশ  শতাব্দীর পূর্বে নির্মিত ৫ম তম লম্বা কাঠামো যার উচ্চতা ছিলো ১৬১.৫ মিটার (৫৩০ ফুট)।

ইতিহাস 
প্যারিশের বাইরের শহর উলমের প্রধান ফটকটিতে নির্মাণ করা হয়েছিল উ্লম গির্জা ১৪   শতাব্দীর সংঘর্ষে শহরটির নাগরিকদের জন্য এটি সমস্যায় হয়েছিল যা শহরটির চার্লস চতুর্থ চতুর্থাংশের অবরোধের দ্বারা উলুমের সাথে জড়িত ছিল। এই প্যারিশ গির্জাটি ৮১৩ সালে শেরলেমেনের রেইসেনাউও মঠের অধীনস্থ ছিল এবং উলমের সংখ্যাগরিষ্ঠরা শহরের দেয়ালের ভিতরে একটি নতুন স্বাধীন গির্জার স্থাপন করতে চেয়েছিলেন। এদিকে শহরের প্রায় ১০,০০০ জন বাসিন্দারা নিজেরাই নির্মাণের জন্য অর্থায়ন করার সিদ্ধান্ত নিয়েছিলো। ১৩৭৭ সালের ১৩ই  জুন উ্লমের মেয়র লুডভিগ ক্রাফ্ট নতুন গির্জার প্রথম ভিত্তি প্রস্তর স্থাপন করেছিলেন। এই চার্চের নকশা তৈরী করেছিলেন হিউচরিচ পালার, যিনি শ্বাভিচ জিমুন্ডের হোলি ক্রস মিনস্টারের স্থপতি। প্রথম পরিকল্পনা ছিল প্রশস্ত হোল্ড গির্জার, প্রশস্ত এবং প্রায় কেন্দ্রীয় নৌপথের মতো উচ্চতর, দক্ষিণে একটি প্রধান স্পিয়ার এবং সিঙ্গার (২৯ মিটার (৯৫ ফুট) দীর্ঘ এবং ১৫ মিটার (৪৯ ফুট) প্রশস্ত।

চিত্র সমাহার

তথ্যসূত্র 

জার্মানির ইতিহাস
জার্মানির জাতিগোষ্ঠী
জার্মানির বিশ্ব ঐতিহ্যবাহী স্থান
প্রাক্তন বিশ্বের সবচেয়ে উঁচু ভবন
১৮৯০-এ সম্পন্ন রোমান ক্যাথলিক গির্জা
১৮৯০-এ জার্মানিতে প্রতিষ্ঠিত
জার্মানির ভূ-চিহ্ন
স্নাইপার

স্নাইপার হলেন একজন সামরিক/আধাসামরিক নিপুন লক্ষ্যবিদ যিনি প্রচ্ছন্ন স্থান বা শত্রুর দৃষ্টিসীমার বাইরের অবস্থান থেকে লক্ষ্যভেদ অথবা শত্রুর উপর নজর রাখতে পারে।  সাধারণত স্নাইপারদের বিশেষ প্রশিক্ষণ ও বিশেষ অস্ত্র (হাই প্রেসিশন রাইফেল ও হাই ম্যাগনিফিকেশন অপটিকস) দেয়া হয়।

লক্ষ্যভেদে নৈপুন্যের সাথে সাথে সামরিক স্নাইপারদের অন্য অনেক বিষয়ে প্রশিক্ষণ দেয়া হয়। যার মধ্যে রয়েছে—
সনাক্তকরণ, অনুসরণ, ও লক্ষ্য পরিসর প্রাক্কলন, ছদ্ম-আবরণ বা গোপন অবস্থান, অনুপ্রবেশ,  বিশেষ পরিদর্শন, নজরদারী ইত্যাদি।

ব্যুৎপত্তি

বাংলা কাদাখোঁচা পাখির ইংরেজি প্রতিশব্দ স্নাইপ (Snipe)। ইংরেজি "to snipe" বা এ পাখি শিকারের খেলাটি থেকে স্নাইপার(যা স্নাইপ করে) শব্দটি এসেছে। ১৮২০-এর দশকে "স্নাইপার" শব্দটির ব্যবহার শুরু হয়, যার দ্বারা "লক্ষ্যভেদকারী"কে বোঝানো হতো।

তথ্যসূত্র

স্নাইপার
লক্ষ্যভেদন দক্ষতা
আধাসামরিক বাহিনী

আধাসামরিক বাহিনী বা প্যারামিলিটারি বা লাঠিয়াল বাহিনী হলো একটি বাহিনী যার সাংগঠনিক গঠন, কার্যপদ্ধতি, প্রশিক্ষণ, উপসংস্কৃতি এবং প্রায়ক্ষেত্রে কার্যক্রমসমূহ পেশাদারী সামরিক বাহিনীর মতো, কিন্তু যেটি আনুষ্ঠানিকভাবে বা আইনিভাবে কোন দেশের সামরিক বাহিনীর অংশ নয়। উদাহরন সরূপ বাংলাদেশের বর্ডার গার্ড বাংলাদেশ এবং বাংলাদেশ আনসার বাহিনী দুইটি আধাসামরিক বাহিনী।

প্রকারভেদ 
সংজ্ঞানুযায়ী আধাসামরিক বাহিনীর মধ্যে অন্তর্ভুক্ত:
 অনিয়মিত সামরিক বাহিনী: সেনাদল, গেরিলা, বিদ্রোহী, সন্ত্রাসী, ও অন্যান্য।
 রাষ্ট্রীয় সামরিক বাহিনীর সহায়ক বাহিনী: ন্যাশনাল গার্ড, প্রেসিডেনশিয়াল গার্ড, রিপাবলিকান গার্ড, স্টেট ডিফেন্স ফোর্স, হোম গার্ড ও ইম্পেরিয়াল গার্ড
 কিছু পুলিশ বাহিনী, যেমন সোয়াট টিম।
 জেন্ডারম্যারি, যেমন মিশরীয় কেন্দ্রীয় নিরাপত্তা বাহিনী ও রাশিয়ার ন্যাশনাল গার্ড।
 সীমান্ত রক্ষী, যেমন বর্ডার গার্ড বাংলাদেশ।
 সহায়তাকারী বাহিনী, যেমন বাংলাদেশ আনসার।
 যুক্তরাষ্ট্রের ফেডারেল প্রোটেক্টিভ ফোর্স।

আধাসামরিক বাহিনীর উদাহরণ 
 বর্ডার গার্ড বাংলাদেশ
 বাংলাদেশ আনসার
 সোয়াট (বাংলাদেশ)
 বাংলাদেশ কোষ্ট গার্ড
 বর্ডার সিকিউরিটি ফোর্স
 ভারতের আধাসামরিক বাহিনী
 পাকিস্তানের আধা-সামরিক বাহিনী

তথ্যসূত্র

বহিঃসংযোগ 
 বৈশ্বিক নিরাপত্তা

সামরিক পরিভাষা
সামরিক-বেসামরিক সম্পর্ক
উপসামরিক
আধা-সামরিক সংগঠন
ব্যক্তিগত নিরাপত্তা শিল্প
সোলজানি

সোলজানি ভাকোভার-সিরমিয়া বিভাগের সর্বদক্ষিণে অবস্থিত সিভেলফ্রিজার একটি গ্রাম। ২০১১ সালের আদমশুমারী অনুযায়ী গ্রামটির জনসংখ্যা ১২৪১ জন।

এটিকে প্রথম উল্লেখ করা হয় ১৩২৯ সালে “সোউলি, সালি পোসেসিও” হিসেবে, আর তখন থেকে গ্রামটির নাম  “সল্ট” শব্দের সাথে যুক্ত হয়ে যায় (ক্রোয়াট ভাষায় সল শব্দের অর্থ সল্ট বা লবণ)। রোমান সাম্রাজ্যের সময় গ্রামটিকে মানচিত্রে “সালডিস” নামে চিহ্নিত করা হত, এবং একটি প্রধান রোমান রাস্তা সালডিসের ওপর দিয়ে সারমিয়াম (স্রেসকা মিট্রোভিকা)-তে গিয়েছিল।

গ্রামটির সবচেয়ে বেশি উন্নয়ন হয় ১৯ শতাব্দিতে যখন স্লোভাকরা ভোয়ভোডিনা এবং স্লোভাকিয়া থেকে এসে এখানে বসতি স্থাপন করে। বর্তমানে তাদের উত্তরপুরুষরা এই গ্রামের সবচেয়ে বড় সংখ্যালঘু।

ভূগোল
সোলজানি ঝুপানিয়ার ২৫ কি.মি দক্ষিণ-পূর্ব দিকে এবং ব্রকো (বসনিয়া)-এর ১৮ কি.মি. উত্তরে অবস্থিত।

তথ্যসূত্র

বহিঃসংযোগ
সোলজানি

ক্রোয়েশিয়ার গ্রাম
শফিকুল গনি স্বপন

শফিকুল গনি স্বপন নীলফামারী জেলায় বসবাসকারী বাংলাদেশের একজন রাজনীতিবিদ ছিলেন। তিনি ২য় ও ৩য় জাতীয় সংসদের সদস্য এবং বাংলাদেশ সরকারের মন্ত্রী ছিলেন। তিনি বাংলাদেশ ন্যাশনাল আওয়ামী পার্টি-বাংলাদেশ ন্যাপ পূর্নগঠন করেন এবং মৃত্যুর পূর্ব পর্যন্ত এর চেয়ারম্যান ছিলেন।

প্রাথমিক জীবন 
স্বপন ১৯৪৮ সালের ১১ সেপ্টেম্বর নীলফামারী জেলার ডিমলা উপজেলার বন্দর খড়িবাড়ী গ্রামে জন্মগ্রহণ করেন। তার পিতা প্রখ্যাত রাজনীতিবিদ মশিউর রহমান যাদু মিয়া জিয়াউর রহমান মন্ত্রীসভার সিনিয়র মন্ত্রী ছিলেন ও মাতা সাবেরা রহমান।

রাজনৈতিক জীবন 
স্বপনের পিতা মশিউর রহমান যাদু মিয়া ১৯৭৯ সালের ১২ই মার্চ নিহত হন। পিতার মৃত্যুর পর রংপুর-১ (বর্তমান নীলফামারী-১) আসনটি শুন্য হলে উপ-নির্বাচনে তিনি অংশগ্রহণ করেন এবং বিজয়ী হয়ে দ্বিতীয় জাতীয় সংসদের সদস্য নির্বাচিত হন। ১৯৮৬ সালের ১লা জানুয়ারি জাতীয় পার্টি গঠিত হলে তিনি জাতীয় পার্টির প্রতিষ্ঠাতা সদস্য ও যুগ্ম মহাসচিব ছিলেন। তৃতীয় জাতীয় সংসদ নির্বাচনে তিনি জাতীয় পার্টির মনোনয়নে রংপুর-৩ এবং নীলফামারী-১ আসন থেকে নির্বাচিত হন।  কিন্তু দলীয় নির্দেশে তিনি সংসদেরংপুর-৩ প্রতিনিধিত্ব করেনপরিণামে। পরিণামে   নীলফামারী-১ আসনটি শুন্য হলে উপ-নির্বাচনে তার জৈষ্টবোন মনসুরা মহিউদ্দিন নির্বাচিত হন। তৎকালীন সময়ে, স্বপন এরশাদের মন্ত্রিসভায় বাংলাদেশ সরকারেরপ্রতিরক্ষা প্রতিমন্ত্রী, শ্রম ও কর্মসংস্থান প্রতিমন্ত্রী, যুব ও ক্রীড়া প্রতিমন্ত্রী, বেসামরিক বিমান পরিবহন ও পর্যটন মন্ত্রী, ও গৃহায়ন ও গণপূর্তমন্ত্রী হিসেবে দায়িত্ব পালন করেন। ১৯৯১ সালের সংসদ নির্বাচনে তিনি জাতীয় পার্টি জাতীয় পার্টি মনোনয়ন না পেলে স্বতন্ত্র প্রার্থী হন, কিন্তু নির্বাচনে ১০,১৫৯ ভোট পেয়ে চতুর্থ স্থান অর্জন করেছিলেন। ২০০৬ সালে স্বপন বাংলাদেশ ন্যাশনাল আওয়ামী পার্টি-বাংলাদেশ ন্যাপ পুনর্গঠন করেন এবং পরর্বতীতে তিনি পার্টির চেয়ারম্যান নিযুক্ত হন। ২০০৮ সালে তিনি বাংলাদেশ ন্যাপের মনোনয়নে নীলফামারী-১ আসনে নির্বাচন করে পরাজিত হন।

ব্যক্তিগত জীবন 
স্বপন নাজহাত গনির সাথে বিবাহ বন্ধনে আবদ্ধ হন। নাজহাত গনি বাংলাদেশ ন্যাপের উপদেষ্টা ছিলেন। তার স্ত্রী ২২ জুন ২০০২ সালে মৃত্যুবরণ করেছন। তাদের তিন সন্তান। বড় ছেলে জেবেল রহমান গানি, কণ্যা ফারিয়া গানি, ও পুত্র মশিউর রহমান গানি। জ্যেষ্ঠপুত্র জেবেল রহমান গানি বর্তমানে বাংলাদেশ ন্যাশনাল আওয়ামী পার্টি-বাংলাদেশ ন্যাপ'র চেয়ারম্যান। ছোটপুত্র ব্যারিস্টার মশিউর রহমান গানি একজন আইনজীবী।

মৃত্যু 
শফিকুল গনি স্বপন ২০০৯ সালের ২৩ আগস্ট মৃত্যুবরণ করেন।  জাতীয় সংসদ ভোবনের দক্ষিণ প্লাজায় তার একটি জানাজা ঘটন হয়|

তথ্যসূত্র

১৯৪৮-এ জন্ম
২০০৯-এ মৃত্যু
নীলফামারী জেলার রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
বাংলাদেশের মন্ত্রী
আবদুস সাত্তারের মন্ত্রিসভার সদস্য
এরশাদের মন্ত্রিসভার সদস্য
বাংলাদেশের বেসামরিক বিমান পরিবহন ও পর্যটন মন্ত্রী
বাংলাদেশের গৃহায়ন ও গণপূর্তমন্ত্রী
ন্যাশনাল আওয়ামী পার্টির রাজনীতিবিদ
নীলফামারী জেলার ব্যক্তি
বাংলাদেশের যুব ও ক্রীড়া প্রতিমন্ত্রী
বলরামপুর বিধানসভা কেন্দ্র, পুরুলিয়া

বলরামপুর (বিধানসভা কেন্দ্র) ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। এই কেন্দ্রটির আসন ২০১১ সাল থেকে উন্মুক্ত কিন্তু পূর্বে এটি তপসিলি উপজাতির জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৯ নং বলরামপুর বিধানসভা কেন্দ্রটি বলরামপুর সমষ্টি উন্নয়ন ব্লক এবং চাকালতোড়, দিমদিহা, ডুরকু, গারাফুসরা, লাগদা এবং সোনাইঝুরি গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এবং ছাতু হাঁসা, হেনসলা এবং পাড়া গ্রাম পঞ্চায়েত গুলি  আরসা সমষ্টি উন্নয়ন ব্লক এর অন্তর্গত।

বলরামপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ভান্দু মাঝি বলরামপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বর্জুরাম রাম সিং সর্দারকে, ২০০১ সালে তৃণমূল কংগ্রেসের লম্বোদর মান্ডিকে, ১৯৯৬ সালে কংগ্রেসের দুলালি মান্ডিকে এবং ১৯৯১ সালে কংগ্রেসের সুভাষ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিক্রম টুডু ১৯৮৭ সালে কংগ্রেসের রসিক চন্দ্র মাঝিকে এবং ১৯৮২ এবং ১৯৭৭ সালে কংগ্রেসের রূপ সিং মাঝিকে পরাজিত করেন।

১৯৫৭-১৯৭২
১৯৭২ সালে কংগ্রেসের রূপ সিং মাঝি জয়ী হন। সিপিআই (এম) এর বিক্রম টুডু ১৯৭১ সালে জয়ী হন। ১৯৬৯ এবং ১৯৬৭ সালে লোক সেবক সংঘ এর গোবর্ধন মাঝি/নির্দলের জয়ী হন। এলএসএস এর পাদক মাহাতো ১৯৬২ সালে জয়ী হন। নির্দলের ভীম চন্দ্র মাহাতো ১৯৫৭ সালে জয়ী হন। ১৯৫৭ সালের পূর্বে বলরামপুর কেন্দ্রে আসন বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
পুরুলিয়া জেলার রাজনীতি